**Βασικές απαιτήσεις για την εγκατάσταση του συστήματος σε κατοικίες**

1. Στο κτίριο χρειάζεται να υπάρχει επιφάνεια κήπου τουλάχιστον 10m² που μπορεί να διατεθεί για λαχανόκηπο (το ακριβές μέγεθος της απαιτούμενης επιφάνειας λαχανόκηπου σχετίζεται με την ποσότητα νερού που μπορεί να συλλεχθεί,). Απαιτείται να υπάρχει λαχανόκηπος ή να δημιουργηθεί από τον ιδιοκτήτη του κτιρίου.
2. Στο κτίριο χρειάζεται να υπάρχει στέγη ή ταράτσα για τη συλλογή του νερού (για λαχανόκηπο της τάξης των 10m² απαιτείται επιφάνεια περίπου 40-50m²). Απαιτούνται επίσης κάτοψη ταράτσας ή στέγης του κτιρίου.
3. Καθώς πρόκειται να τοποθετηθεί δεξαμενή συλλογής βρόχινου νερού μεγέθους περίπου μισού κυβικού, για την τοποθέτησή της απαιτείται ο ανάλογος χώρος κοντά στο κτίριο και την υδρορροή.
4. Το σημείο τοποθέτησης της δεξαμενής νερού πρέπει να είναι κοντά σε παροχή νερού από το δίκτυο καθώς σε περίπτωση που είναι άδεια η δεξαμενή πρέπει να ποτίζουμε από το δίκτυο.
5. Στο σημείο τοποθέτησης της δεξαμενής συλλογής του νερού πρέπει να υπάρχει σύστημα συγκέντρωσης βρόχινου νερού (υδρορροές) και αποχέτευση όπου θα οδηγείται το νερό υπερχείλισης.
6. Στο σημείο τοποθέτησης της δεξαμενής συλλογής του νερού πρέπει να υπάρχει και παροχή ηλεκτρικού ρεύματος για την λειτουργία του πιεστικού/αντλίας.
7. Η εφαρμογή παρακολούθησης απαιτεί τη διαθεσιμότητα υπολογιστή/laptop ή κινητού
8. Τέλος, στον κήπο θα τοποθετηθεί και κάδος κομποστοποίησης διαμέτρου περίπου 80cm και ύψους έως 1m.

**Συστήματα που προσφέρονται στους συμμετέχοντες**

1. **Σύστημα συλλογής νερού**
* Προσφέρεται τροποποίηση συστήματος υδρορροής ώστε να οδηγεί το βρόχινο νερό στη δεξαμενή συλλογής και προσθήκη σίτας για την απομάκρυνση φύλλων
* Δεξαμενή συλλογής βρόχινου νερού με τους αισθητήρες που την συνοδεύουν
* Μικρό πιεστικό συγκρότημα νερού και ηλεκτροβάνες
* Ανάπτυξη του έξυπνου συστήματος διαχείρισης κήπων και κομπόστ και πλατφόρμα παρακολούθησης των προαναφερθέντων συστημάτων
1. **Σύστημα άρδευσης και λαχανόκηπος**
* Αγωγοί και σωλήνες άρδευσης (για στάγδην άρδευση)
* Λοιπός εξοπλισμός: εξαρτήματα συνδεσμολογίας (βάνες, σύνδεσμοι, κτλ)
* Λαχανόκηπος
1. **Κομποστοποίηση**
* Κάδος κομποστοποίησης και αισθητήρες
* Αναδευτήρας κομπόστ
1. **Εκπαίδευση και συμμετοχή χρηστών**

Οι χρήστες θα λάβουν μέρος σε εκπαιδευτικά σεμινάρια για τη χρήση της πλατφόρμας του CIRC4FooD την οποία θα χρειάζεται να ενημερώνουν για τις καθημερινές εργασίες του λαχανόκηπου, και από την οποία θα ενημερώνονται για τις ανάγκες του κήπου και τη λειτουργία του συστήματος γενικότερα.

Επίσης, θα λάβουν μέρος σε έρευνες αποτίμησης του έργου μετά από 3 και 6 μήνες λειτουργίας των πιλοτικών δοκιμών.

1. **Δεν καλύπτεται από το έργο** το κόστος ηλεκτρικού ρεύματος του πιεστικού που σε κάθε περίπτωση θα είναι πολύ μικρό, όπως και το επιπλέον νερό δικτύου που πιθανώς θα χρειαστεί για την άρδευση.